ྲིབ་གཉིས་རྩུབ་རེག་བྲལ་བས་ཆོས་ཀུན་ལ། །འཇལ་བའི་ཡེ་ཤེས་གཞོན་ནུའི་
ལང་ཚོས་སྒེག །བེ་དནྟའི་མཉམ་ཉིད་ཀྱི་ཡོན་ཏན། མེད་པར་དགག་དང་རྣམ་རིག་ལ་ཞེན་
34

དགེ་པཎ་ཚེ་དབང་མཆོག་གྲུབ་བཀའ་འབུམ།
པས། །དོན་དམ་དེ་ཉིད་རིག་ལས་ཉམས་གཟིགས་ནས། །ཕྱིར་མི་ལྡོག་པ་སེང་
གེའི་སྒྲ་ཆེན་པོ། །བསྙེངས་བྲལ་སྒྲོགས་མཁས་མ་ཕམ་པ་ལས་སུ། །གོ་ཌཱ་བས་འདོད་པ།
ཡང་དག་ལམ་དུ་གོམ་པ་འགོད་པ་ཡི། །མངོན་འདོད་ཉམས་པར་བྱེད་པའི་ལུས་
མེད་གཡོ། །དྲག་ཤུལ་རྡོ་རྗེས་ཐལ་བར་སྲེག་བྱེད་མཐུ། །འགྲན་ཟླ་ལོག་པར་རྒྱལ་
བའི་ལུང་ལ་འཛེགས། །ལྷག་པའི་ཡོན་ཏན་ལས་བེེ་དནྟའི་ཚིག་མཚུངས་ཉེ་བའི་ཉམས། ལོག་པའི་ལམ་
ཞུགས་ལུས་ཅན་གླང་པོའི་ཁྱུ། །སྡིག་དང་སྡོམ་མིན་ཆང་གིས་མྱོས་གྱུར་པས། །
གཉེན་པོས་ཡོངས་སྤངས་ཉམས་ལྟུང་ཉོན་མོངས་པའི། །འཁོར་བའི་དུཿཁ་ལས་
སྐྱོབ་ནམ་མཁའི་སྙིང་། །རྐང་པ་ལ་བསྐོར་བའི་རྗེས་ཁྲིད། གཞན་དབང་བདག་ཏུ་འཆེལ་བའི་
འཇིག་ཚོགས་རི། །གཞོམ་མེད་ཡོངས་གྲུབ་རྡོ་རྗེས་འཐག་པས་ན། །གཞར་ཡང་གོ་
ཆའི་དགོས་དོན་མ་གྲུབ་པར། །གཞན་དུ་འབྱེར་བར་མི་མཛད་ས་ཡི་སྙིང༌། །ཚིག་ལ་
བསྐོར་བའི་རྗེས་ཁྲིད། ལས་དང་ལས་འབྲས་བྲང་འགྲོས་འཁྱུད་པ་ཡིས། །མཐའ་བྲལ་
མཐའ་ལ་བཅིངས་པའི་འཁོར་བ་འདིར། །འཇིགས་རུང་འཇིགས་པ་མེ་འོབས་ལྟ་
བུར་ཡང༌། །ཚིམ་བྱེད་ཚལ་བཞིན་འཇུག་པ་སྒྲིབ་རྣམ་སེལ། །རིང་བར་ཐོས་པའི་རྗེས་ཁྲིད།
སྲིད་པའི་འཇིགས་འཕྲོག་ཞི་བའི་ཆོས་ཁམས་ཀྱི། ་ །གསང་མཛོད་དགྲོལ་ལ་མི་
འཇིགས་སྤོབས་པའི་མཐུ། །དཔལ་ལྡན་རྒྱལ་སྲས་བྱེ་བའི་ཐུ་བོ་རུ། །བློ་གྲོས་མི་
ཟད་པ་ཞེས་རྒྱལ་བས་བསྔགས། །གོ་ཌཱ་བའི་ལྡོག་པ། གང་ལ་སྒྲིབ་ཚོགས་དགྲ་སྡེའི་
དཔུང་བསད་པས། །སྒྲོ་བཏགས་ཚུ་རོལ་མཐོང་བའི་གྲགས་སྟོང་སྒྲ། །མཉམ་ཉིད་
ཞི་བའི་མལ་དུ་མནལ་བ་ནའང༌། །རྡོ་རྗེ་སྙིང་པོ་རྒྱལ་བའི་མྱུ་གུར་བརྫུ། །བཻ་དནྟའི་ཤིན་
ཏུ་གཞོན་པ། ཟབ་མོའི་དེ་ཉིད་འཇལ་བའི་སྤོབས་པའི་མཚོ། །འཇམ་དཔལ་གྱིས་ཀྱང་
བརྒལ་བའི་ནུས་ཕྲ་བས། །བདེ་གཤེགས་ཡོངས་ཀྱི་གསང་བའི་མཛོད་ཆེན་པོ། །
འཛིན་པའི་གདེངས་ཅན་གང་དེ་ལི་ཙ་བི། །གོ་ཌཱ་བའི་འདོད་པ། ཚིམ་པ་བྲལ་བར་ཆོས་
35

སྔ་འགྱུར་ཀཿ༔ཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ཚུལ་འཚོལ་ཕྱིར་དུ། །སྤུ་གྲིའི་ཚ་དབལ་བཟོད་དཀའི་ཚོར་བ་ཡང༌། །ཆུ་སྐྱེས་སར་
པའི་ཚལ་དང་མཚུངས་པ་ལྟའི། །འཇུག་པར་སྤྲོ་བ་རྟག་ངུའི་རྣམ་ཐར་མཚར། །ཤར་
ལྷོར་འདོད་མཐུན་དོན་གསལ། ཚོགས་གསུམ་ཆུ་གཏེར་ཐུགས་བསྐྱེད་མནྡ་རས། །བསྒྲིལ་
ལས་གཟུགས་སྐུའི་ཉིན་བྱེད་འདི་ཤར་བས། །རིགས་གསུམ་འདབ་སྟོང་རྣམ་
མཁྱེན་སྦྲང་རྩིའི་རོས། །བལྟམས་པའི་ལེགས་གསུང་སྣང་བྱེད་མར་མེ་མཛད། །ཤར་
ལྷོ་གཉིས་ཀས་སྐབས་འགར་འདོད་པའི་དོན་གསལ། དམོད་པས་ཀཽ་ཤི་ཀ་མཚུངས་རྩོད་ལྡན་གྱི། །
མིང་གིས་སྨྲ་ཕབ་གྱུར་པའི་འཇིག་རྟེན་འདི། །སྒྲོན་མེ་གཞན་གྱིས་སྤངས་པའི་སྨག་
རུམ་དུ། །ཐུགས་རྗེའི་སྒྲོན་མེ་འདེགས་མཛད་སྒྱུ་འཕྲུལ་སྲས། །བཻ་དརྦྷའི་རྒྱ་ཆེ་བའི་ཡོན་
ཏན། ལས་ཉོན་བྱིན་ཟས་ལུས་སེམས་རབ་བསྲེགས་པས། །བཟོད་དཀའི་གདུང་བ་
ཐོབ་པའི་འགྲོ་བ་རྣམས། །སྨན་གྱི་བླ་མའི་མཚན་དཔེ་ཡིད་ཀྱི་ངོས། །འདྲི་བའི་གོ་
སྐབས་གཞན་དུ་འགྱུར་བ་མིན། །གོ་ཌཱ་པའི་འདོད་པ། རིན་ཐང་མེད་པའི་རིན་ཆེན་
གཅལ་བཀྲམ་གཞིར། །ནོར་བུའི་བ་གམ་བརྩེགས་པའི་གཞལ་མེད་ཁང༌། །སྣ་
ཚོགས་རིན་པོ་ཆེ་ཡི་ལྗོན་ཤིང་ལས། །ཅི་འདོད་ཆར་དུ་འབེབས་པ་བདེ་བ་ཅན། །གོ་
ཌཱ་པའི་བརྗིད་པ། གང་--ཀི་སྐུའི་ཉིན་བྱེད་མོས་པའི་མཁར་བསྟེན་ཉིད་ནས། །འཆི་བདག་
སྨག་རུམ་ཕ་མཐར་མཛད་པ་དང༌། །ལྷན་ཅིག་ཚེ་-དང་དཔལ་-ཀྱི་འདབ་བརྒྱ་དགོད་
པ་ལ། །ཡེ་ཤེས་ཀྱི་སྦྲང་རྩི་མངར་མཛད་འོད་མཐའ་ཡས། །འདི་ལྟ་བུ་དྲུག་སྒྲ་སོགས་རྣམ་དབྱེ་
ཕལ་ཆེར་བསྡུས་པ་དགོས་གསུང༌། བརྗིད་པའི་ཡོན་ཏན་འདི་ལ་རཏྣ་ཤྲཱིའི་དཔེར་བརྗོད་དུ། ཚིག་སྡུད་མང་ཞིང་ལྕི་ཡང་མི་
མཉམ་པའི་སྦྱོར་བ་གསལ་བར་འབྱུང་ལ་“སྨོན་འགྲོ་བ་སོགས་ཀྱིས། བོད་སྐད་ལ་ལྕི་ཡང་བྱེད་པ་སོགས་ནི་རང་བཟོ་ཙམ་སྟེ་
ཁུངས་དང་མི་འབྲེལ་བས་དགོས་པ་ཆུང་། བཻ་དནྟའི་བརྗིད་པའི་ཡོན་ཏན། དེ་ན་སྙིང་རྗེ་ཆུ་རབ་བཏུང་
བ་ཡིས། །བྱང་ཆུབ་སྤྱོད་མཆོག་རྩ་བ་བརྟན་པ་ལ། །སྤྱན་དང་མངོན་ཤེས་འབྲས་
བུ་རབ་ཆགས་པའི། །རྒྱལ་སྲས་དཔག་བསམ་དབང་པོས་དཀྲིགས་གྱུར་པ། །བཻ་
36

དགེ་པཎ་ཚེ་དབང་མཆོག་གྲུབ་བཀའ་འབུམ།
དནྟའི་མཛེས་པའི་ཡོན་ཏན་གཏམ་ལ་སྦྱར་བ། གང་གིས་ཐོག་མེད་དུས་ནས་འགྲོ་རྒྱུད་ཁམས། །མ་
ལུས་དགྲོལ་སླད་རྫོགས་སྨིན་སྦྱངས་གསུམ་གྱིས། །དག་པར་མཛད་པའི་དགེ་
མཚན་དཔག་ཡས་ཕྱིར། །བདེ་བ་ཅན་ཞེས་བརྗོད་པ་དོན་གྱིས་ལྕི། །མཛེས་པའི་ཡོན་ཏན་
བསྔགས་པར་སྦྱར་བ། རྒྱལ་བའི་སྤྲིན་གྱིས་ས་བླའི་ལམ་གང་བ། །ལག་མཐིལ་མཆོད་པའི་
སྤྲིན་གྱིས་མཉེས་བགྱིད་ཅིང༌། །མཚན་དཔེའི་མེ་ཏོག་ཆགས་པའི་གསེར་བཟང་
ཟང་གི།
འཁྲི་ཤིང་གཞོན་ནུས་ས་ཀུན་ཤིན་ཏུ་དོག །གོ་ཌཱ་བའི་མཛེས་པའི་ཡོན་ཏན་གཏམ་ལ་སྦྱར་བ། སྒྲིབ་
པའི་རི་བོ་འཇིག་པ་དམ་བཅའི་ཁུར། །འབུམ་ཕྲག་རྡོ་རྗེས་མི་མཚོན་འོད་མཐའ་
ཡས། ཁྱོད་མཚན་ཐོས་པའི་རྣ་བ་བཻཌཱུརྱས། །རིན་ཐང་མཉམ་པར་བཅལ་བའི་
སྐབས་མི་རྙེད། །བསྔགས་པར་སྦྱར་བ། སྡུག་བསྔལ་བདེན་པར་འཁོན་པའི་ཆོས་ཁམས་
སྤྲིན། །བྱང་ཆུབ་སྙིང་པོའི་ཆར་དུ་བདེར་འཛག་པ། །དཔལ་སྟུག་གངྒཱའི་ཀླུང་གི་བྱེ་
སྙེད་ཀྱི། །ཞིང་མང་ཡོན་ཏན་ལས་ཀྱང་རིང་དུ་བརྒལ། །ཏིང་ངེ་འཛིན་གྱི་ཡོན་ཏན་སྤྱི་ཁྱབ།
ཚིམ་བྱེད་དྲི་བསུང་འཇམ་མཉེན་ཀུནྡའི་ཆར། །བསེར་བུའི་བཞོན་པ་བསྟེན་པའི་
འདུ་བྱེད་ཅན། །མཐའ་དག་སྣོད་ཀྱི་རྣམ་པ་རེ་རེས་ཀྱང༌། །དབང་ལྔའི་དགའ་སྟོན་
སྤྲོ་ལ་རྨོངས་པ་མིན། །ཆོས་གཅིག་བཀོད་པ། འདོད་ཆགས་རྡུལ་ལ་ཟ་བའི་བཟོད་པ་ནི། །
ཚུལ་ཁྲིམས་ཆུ་གཙང་ཁོ་ནའི་ཁྱད་ཆོས་ཏེ། །ཁ་ན་མ་ཐོའི་དྲི་མ་ཀུན་ཟ་བའི། །ཡན་
ལག་བརྒྱད་ལྡན་ཁྲུས་ཀྱི་རྫིང་བུ་དང༌། །ཆོས་དུ་མ་བཀོད་པ། སྨོན་ལམ་རྒྱ་མཚོ་སྙིང་རྗེས་
འཐུངས་གྱུར་ལས། །ལམ་ལྔའི་མངོན་རྟོགས་ངོམ་པའི་བྱང་ཆུབ་ཤིང༌། །ཀུན་
མཁྱེན་བསིལ་བའི་གྲིབ་ཏུ་རིགས་ཅན་གསུམ། །བསྟི་བའི་གནས་སྐབས་གསལ་
བར་བྱེད་ལ་མཁས། །རང་བཞིན་བརྗོད་པ་ལས་ཡོན་ཏན་གྱི་རང་བཞིན་བརྗོད་པ། གང་མཚན་ལན་
ཅིག་རྣ་བར་ལྷུང་བས་ཀྱང༌། །ཉོན་མོངས་འཆིང་བ་དམ་པོ་ལྷོད་བགྱིད་ཅིང༌། །དང་
བའི་ཡིད་ལ་བྲིས་པས་བསྐལ་བ་ཁྲིའི། །ཉེས་ལྟང་ཡུད་ལ་མི་གནས་ཤཱཀྱའི་ཏོག །
37

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
དཔེ་རྒྱན་ལས་ཆོས་དཔེ། ཉོན་མོངས་གཡུལ་ལས་མི་ཕམ་རྡོ་རྗེ་ལྟའི། །ཏིང་འཛིན་སྙིང་པོའི་
མཚོན་གྱིས་ཉེས་བྱས་དགྲ། །བསྐལ་ཆེན་ལྔ་ཁྲིའི་དཔུང་པ་རབ་འཇོམས་པ། །མཐུ་
སྟོབས་རྡོ་རྗེ་རྩེ་བརྒྱའི་རྗེས་སུ་འགྲོ། །དངོས་པོའི་དཔེ། ཁྲི་དང་ལྔ་སྟོང་བསྐལ་པའི་སྡིག་
ཏོའི་མུན། །ཟ་བའི་འགོག་བདེན་རིན་ཆེན་འོད་འཕྲོ་བས། །གཟི་བརྗིད་མཚུངས་
མེད་འབུམ་ཕྲག་ཉི་གཞོན་དང་། །ཞལ་འཛུམ་ཟླ་བ་གསར་པའི་དཔལ་ལ་འཕྱ། །
མཐའ་དག་གཟུགས་ཅན། བསྐལ་པ་བརྒྱད་ཁྲིར་བསོད་ནམས་མ་ཡིན་པས། །བྲིས་པའི་
མྱོང་འགྱུར་རི་མོ་དབྱི་བའི་ཆར། །འགོག་ལམ་བདེན་པར་འབབ་པའི་མ་དྲོས་མཚོ།།
ཀླུ་དབང་རྒྱལ་པོ་སྟོབས་བཅུའི་ཆུ་ཁུར་ལས། །བསྡུས་པའི་དཔེ། ངག་གི་ཉེས་བྱས་གཅོད་
ལ་གདེངས་པའི་མཚོན། །གཉིས་མེད་གསུང་དུ་བརྡར་བ་དཔའ་བོའི་སྡེ། །མཐོང་
བའི་དགའ་བ་ཁོ་ནས་བདུད་རྩིའི་སྤུན། །མ་ཡིན་མཚན་གྱི་རེག་བྱ་བསིལ་བས་
ཀྱང༌། །བཟློག་པའི་དཔེ། མཚན་དཔེའི་འབྱོར་པ་མ་སྨད་གཞན་དོན་དུ། །གཏོང་ལ་
དཔལ་ལྟར་དགྱེས་པའི་སྐབས་དབྱེ་བས། །ཡིད་ཀྱི་ཉེས་པ་དག་པར་བྱེད་དེ་བཞིན།།
སྐལ་ལྡན་ཤིང་རྟ་དྲི་ཀུན་བཀྲུ་ལ་མཁས། །ཕུལ་བྱུང་གི་དཔེ། དབང་བཅུའི་མངའ་ཐང་
རིན་ཆེན་སྣང་བའི་གཟིས། །ཀུན་དཀྲིས་ཉོན་མོངས་རབ་འཇོམས་བསྐལ་པའི་
མེར། །དགེ་འདུན་འདུ་སྒོ་ཕྲོགས་པའི་རྣམ་སྨིན་ཁུར། །སྲེག་པའི་དམ་བཅའ་ལྡན་
ན་ཁྱོད་རྗེས་འགྲོ། །ཆ་ཤས་ཀྱི་གཟུགས་ཅན། གང་ཐུགས་མཁྱེན་གཉིས་རིན་ཆེན་ཟླ་འོད་
ལས། །བཟོད་པའི་ག་བུར་འཛག་པས་འཕགས་པ་ལ། །སྐུར་བའི་རིན་ཐང་བཅལ་
བའི་ཚ་གདུང་ནད། །ལྷག་མ་སྤངས་པར་འཇིལ་ལ་གཅིག་ཏུ་བཟོད། །རྫས་བརྗོད་པ་
ཐོག་མའི་གསལ་བྱེད། མཐོང་བ་དོན་ཡོད་དྲན་པའི་མདུན་ས་ན། །སྡིག་ཏོས་རང་མཚན་
བོར་བའི་སྟོང་གཟུགས་ངོམ། །བཟོད་དཀའི་དམྱལ་བའི་མདག་མེ་འབར་
་འབར་བ་ཡང།།
ཨུཏྤལ་གསར་པའི་ཚལ་དུ་རྣམ་པར་བདོ། །བསྐོར་བའི་རྒྱན་ལས་ཚིག་དོན་གཉིས་ཀ་བསྐོར་བ།
38

དགེ་པཎ་ཚེ་དབང་མཆོག་གྲུབ་བཀའ་འབུམ།
རིན་ཆེན་ཟླ་བའི་མཚན་སྙན་མ་གི་ཏས། །ལས་ཉོན་བྲང་འགྲོས་འཁྱུད་པའི་སྐབས་
མི་སྟེར། །གཟུགས་སྐུ་མཐོང་བའི་མོད་ལ་མ་བསད་པའི། མྱོང་འགྱུར་རྣམ་པར་
སྨིན་པའི་སྐབས་མི་སྟེར། །མངོན་གྱུར་འགོག་པ། དྲི་མ་མེད་པས་རང་གི་ལམ་ནས་གཞན།།
བཀྲི་བའི་དམ་བཅས་ཅི་བྱ་མཚན་དཔེའི་སྐུ། །ཡིད་ལ་བཀོད་པས་ལས་ཉོན་བརྒྱད་
ཁྲི་དང༌། །ཕ་བསད་སྡིག་ཏོའི་གཡུལ་ལས་རྒྱལ་མིན་ནམ། །དོན་གཞན་བཀོད་པའི་རྒྱན་ལས་
ཁྱད་པར་གྱི་དོན་གཞན་བཀོད་པ། འཇིག་རྟེན་བདེ་དགའི་ཚོར་བར་སྦྱོར་བྱེད་པའི། །དཔྱིད་
འདི་ཀུན་ལ་སྨན་གྱུར་དཔལ་བྱིན་གྱིས། །དགྲ་བཅོམ་གསོད་གང་མནར་མེད་སྐྱེ་
བའི་སྒོ། །གཅོད་པའི་ཐུགས་བསྐྱེད་གཞན་ལ་སྨན་སླད་དུའོ། །ལྡོག་པ་ཅན་ལས་གཏན་
ཚིགས་ཀྱིས་ལྡོག་པ། རྒུད་པ་སེལ་ལ་དཔལ་ཀུན་སྟེར་བའི་ཆོས། །ཚངས་པར་མཚུངས་
ཀྱང་དེ་བཞིན་གཤེགས་པའི་སྐུར། །ངན་སེམས་ཁྲག་འབྱིན་མཚམས་མེད་སྡིག་
ཏོའི་ཁུར། །འབེབས་མིན་ཙིནྟ་མ་ཎི་ཁྱོད་ལས་དམན། །སྲིད་པ་ཅན་ལས་རང་གི་ངོ་བོ་ཙམ་སྟོན་
པའི་སྲིད་པ་ཅན། མ་སྦྱངས་མཆོག་ཏུ་དག་པའི་གསེར་ཞུན་རིས། །བསྐུལ་བ་མེད་ཀྱང་
ཚངས་པའི་གནས་པས་འགྲོ། །འདྲིས་པ་མེད་པར་མ་ལུས་བྱང་ཆུབ་ལ། །སྤྲོ་བའི་
སྤོབས་པ་བྱིན་གང་དེ་བཞིན་གཤེགས། །བསྡུས་བརྗོད་ལས་སྔོན་མེད། རབ་བསིལ་གཙང་
མའི་ཆུ་གཏེར་ཕྲ་རྒྱས་ཀྱི། །འཛིན་ཁྲིས་འཁྱུད་པའི་སྐབས་བཏང་དགྲ་བཅོམ་མ། །
གཙེས་པའི་ཉེས་པ་བཀྲུ་ལ་སྐྱོ་བའི་རླབས། །བར་མེད་སྙིང་རྗེས་འཕེན་པ་ཆུ་ཡི་ལྷ།།
ཕུལ་བྱུང་ལས་ཐེ་ཚོམ་ཕུལ་བྱུང༌། སྟོབས་བཅུའི་དབང་ཕྱུག་ཆུ་ལྷའི་ལྷ་གང་དེའི། །དམ་བཅའ་
སྤུ་གྲིས་གཞར་བར་མ་བྱས་པའི། །ཕྱོགས་བཅུ་གང་ན་བྱང་སེམས་འཚོ་བའི་སྲིད། །
བསྟུངས་པའི་རྣམ་སྨིན་སྲོག་ཟུངས་འགའ་ཡོད་དམ། །སེམས་མེད་རབ་རྟོག་བཞིན་སྒྲ་ཅན། ཡེ་
ཤེས་ཉི་མ་བརྒྱ་ཕྲག་འབར་བའི་དཔལ། །བཟང་པོའི་སྣང་བ་དྲན་པའི་སྐྱ་རེངས་
ཀྱིས། །འཕགས་པ་སློབ་པ་བཀུམས་པའི་ལས་ཀྱི་སྨག །འབྲོས་པའི་གོ་སྐབས་
39

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
འཚོལ་ལ་འདར་བ་བཞིན། །རྒྱུ་རྒྱན་ལས་ཉམས་བྱེད་ཀྱི་རྒྱུ། གདུང་བའི་རེག་བྱ་སྙིལ་བར་
བཞེད་པའི་འཛུམ། །ཧ་རིའི་ཙནྡན་ཆུ་རྒྱུན་གསར་པའི་དཔལ། །དགེ་འདུན་འདུ་སྒོ་
མ་བྱིན་བླངས་པའི་ཁུར། །སྡུག་བསྔལ་བྱིན་ཟའི་ཕུང་པོ་ཉམས་ཕྱིར་འབབ། །ཕྲ་མོའི་
རྒྱན་ལས་ཟུར་གྱི་ཕྲ་མོ། གཟི་བརྗིད་མཐའ་ཡས་གང་གི་མདུན་ས་ན། །མཆོད་རྟེན་འཇིག་
པའི་རིན་ཐང་བཅལ་བའི་ཁུར། །སྟོང་པའི་ཆོས་ཉིད་ངོམ་པའི་གནས་ལུགས་ལ། །
འདའ་མི་བྱེད་ཅེས་ཆོས་འཆད་རྒྱ་ཡིས་བཏབ། །ཆའི་རྒྱན་ལས་བསྟོད་པའི་ཆ། ཞེ་སྡང་དགྲ་
སྡེ་བཅོམ་པའི་འོད་དཔལ་གྱི། །སྨོན་ལམ་གཡུལ་གྱི་གཞན་དབང་མ་གྱུར་པ། །
མེད་ཕྱིར་སྒྲོན་མེ་སྟོང་གིས་འགོག་ལམ་གྱི། །བདེན་པར་བཀྲི་བའི་གདུལ་བྱ་སུ་
ཞིག་མཆིས། །རིམ་པ་ཅན་གྱི་རྒྱན། འདོད་ཆགས་གྲོང་ཁྱེར་བཤིག་པའི་ཐུབ་པ་ནི། །མྱ་
ངན་མེད་དཔལ་རྣམ་གྲོལ་ཕུང་པོ་ལྔ། །མ་འདྲེས་ཆོས་དང་རྨད་བྱུང་མཛད་པའི་སྒོ།།
ཉི་མ་ནམ་མཁའ་རྡོ་རྗེའི་དཔལ་ལ་འཕྱ། །དངོས་ཐོབ་ཀྱི་དགའ་བ